<classify> Katika mwezi huo uliokuwa na raundi tatu, Kapombe alicheza dakika zote 180 za mechi mbili za timu yake dhidi ya African Sports na Mgambo Shooting. Mechi ya tatu ya Azam FC katika raundi hiyo dhidi ya Tanzania ilikuwa kiporo, na ilichezwa Februari 24, 2016.Kwa mujibu wa taarifa ya Shirikisho la Soka Tanznaia TFF kwa waandishi wa habari, Kapombe alifunga mabao yote mawili kwenye ushindi wa mabao 2-1 wa timu yake dhidi ya Mgambo Shooting.Pia alisaidia kupatikana bao la Azam kwenye mechi dhidi ya African Sports iliyomalizika kwa sare ya bao 1-1, na mara nyingi mashambulizi ya timu yake yalianzia upande wake.Washindani wa Kapombe kwenye kinyanganyiro hicho katika mwezi huo walikuwa mshambuliaji wa Tanzania Mbeya, Jeremiah Juma na beki wa Coastal Union ya Tanga, Miraji Adam.Kwa kutwaa tuzo hiyo, Kapombe atazawadiwa kitita cha Sh milioni moja na wadhamini wa ligi hiyo Kampuni ya simu za mkononi ya Vodacom Tanzania.  <topic>: MICHEZO 